
Konkurso sąlygų 9 priedas

PASLAUGŲ PIRKIMO-PARDAVIMO SUTARTIES SPECIALIOSIOS SĄLYGOS


	Sutarties pavadinimas
	Seimo posėdžių garso įrašymo, stenografavimo ir garso įrašų indeksavimo posistemio atnaujinimo, įdiegiant šnekos atpažinimo technologiją, paslaugos

	Sutarties data
	
	Sutarties numeris
	UFS-2025-



	1. SUTARTIES ŠALYS

	



1.1. Pirkėjas
	1.1.1. Pavadinimas
	Lietuvos Respublikos Seimo kanceliarija

	
	1.1.2. Juridinio asmens kodas
	188605295

	
	1.1.3. Adresas
	Gedimino pr. 53, 01109 Vilnius

	
	1.1.4. PVM mokėtojo kodas
	LT886052917

	
	1.1.5. Atsiskaitomoji sąskaita
	LT464040063610002336

	
	1.1.6. Bankas, banko kodas
	Lietuvos Respublikos finansų ministerija, 40400

	
	1.1.7. Telefonas
	(0 5) 239 6060

	
	1.1.8. El. paštas
	priim@lrs.lt

	
	1.1.9. Šalies atstovas
	

	
	1.1.10. Atstovavimo pagrindas
	

	


1.2. Tiekėjas
	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	




	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	Už Sutarties vykdymą, Paslaugų priėmimą atsakingi asmenys:

Už sąskaitų per informacinę sistemą SABIS priėmimą atsakinga.

	2.2. Tiekėjo kontaktiniai asmenys, atsakingi už Sutarties vykdymą



	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas
	3.1.1. Tiekėjas įsipareigoja Sutartyje numatytomis sąlygomis suteikti Pirkėjui Lietuvos Respublikos Seimo veiklos informacinės sistemos (toliau – LRS VIS) Seimo posėdžių garso įrašymo, stenografavimo ir garso įrašų indeksavimo posistemio atnaujinimo, įdiegiant Stenogramų valdymo programinę įrangą (toliau – SVP), naudojančią dirbtinio intelekto (toliau – DI) sprendimus, užtikrinančius automatinį šnekos atpažinimą (transkribavimą) ir posėdžių subtitravimą lietuvių kalba (toliau – DI Sprendimas) ir sukurti bei įdiegti Vaizdo transliacijų realiu laiku ir (ar) vaizdo įrašų subtitravimo modulį (lietuvių kalba) (toliau – Subtitrų modulis) bei Kalbėtojų atpažinimo funkcionalumą (toliau kartu – ir DI sistema), suteikti Pirkėjų darbuotojų apmokymo, garantinės ir techninės priežiūros bei posistemio modifikavimo paslaugas (toliau – Paslaugos). 

3.1.2. Išsamus Paslaugų aprašymas ir kiti reikalavimai teikiamoms Paslaugoms ir jų rezultatui nustatyti Sutarties priede Nr. 2 „Seimo posėdžių garso įrašymo, stenografavimo ir garso įrašų indeksavimo posistemio atnaujinimo, įdiegiant šnekos atpažinimo technologiją paslaugų techninė specifikacija“ (toliau – Techninė specifikacija).

3.1.3. Tiekėjas įsipareigoja:
a) teikti Paslaugas pagal Techninėje specifikacijoje bei Sutarties Specialiosiose sąlygose nustatytus reikalavimus ir Sutarties Specialiųjų sąlygų 4.1 papunktyje nustatytais terminais;
b) garantuoti, kad suteiktos Paslaugos ir jų rezultatas atitinka Sutartyje keliamus reikalavimus bei atlikti jų garantinę priežiūrą Sutarties Bendrosiose sąlygose ir Specialiųjų sąlygų 6 punkte nustatyta tvarka;
c) pateikti Pirkėjui visus originaliai/ specialiai Sutarties vykdymo metu Pirkėjui sukurtų rezultatų (DI sistemos) išeities kodus, jų kompiliuotus variantus ir autorines teises jų modifikavimui, kitas priemones bei dokumentus, „docx“ arba „pdf“ formatu;
d) visus Sutarties vykdymo metu planuojamus taikyti programinės įrangos projektinius ir technologinius sprendimus bei numatomą naudoti kitų gamintojų ar atviro kodo programinę įrangą suderinti su Pirkėju;
e) laikytis 2024 m. birželio 13 d. Europos Parlamento ir Tarybos reglamente (ES) Nr. 2024/1689, kuriuo nustatomos suderintos dirbtinio intelekto taisyklės ir iš dalies keičiami reglamentai (EB) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 ir (ES) 2019/2144 ir direktyvos 2014/90/ES, (ES) 2016/797 ir (ES) 2020/1828 (toliau – Dirbtinio intelekto aktas), nustatytų reikalavimų bei, Pirkėjui paprašius, pateikti įrodymus;
f) įdiegti kokybės valdymo sistemą, kuria užtikrinama DI sistemos atitiktis Techninės specifikacijos reikalavimams, pagal Dirbtinio intelekto akto 17 straipsnyje nustatytus reikalavimus;
g) paženklinti DI sistemą CE ženklu pagal Dirbtinio intelekto akto 48 straipsnyje nustatytus reikalavimus arba, jei to padaryti neįmanoma, paženklinti jos pakuotę arba prie jos pridedamus dokumentus;
h) atlikti DI sistemos atitikties vertinimo procedūrą pagal Dirbtinio intelekto akto 43 straipsnyje nustatytus reikalavimus;
i) Saugoti DI sistemos automatiškai generuojamus žurnalus (jei tie žurnalai yra Tiekėjo žinioje), kaip nurodyta Dirbtinio intelekto akto 19 straipsnyje, ir Pirkėjui paprašius, perduoti juos Pirkėjui;
j) nekeisti, nekoreguoti, nešalinti ir kitaip nemodifikuoti Pirkėjo perduotų ir (ar) surinktų duomenų turinio, išskyrus atvejus, kai tai būtina DI sistemos techniniam veikimui ir yra suderinta su Pirkėju raštu. Tiekėjas neįgyja jokių nuosavybės, autorinių ar kitų intelektinės nuosavybės teisių į Pirkėjo jam perduotus duomenis. Visi duomenys, įskaitant jų turinį ir struktūrą, lieka išimtinė Pirkėjo nuosavybė;
k) nenaudoti Pirkėjo perduotų ir (ar) surinktų duomenų savo DI modelių tobulinimui, išskyrus atvejus, kai yra gautas Pirkėjo sutikimas;
l) bendradarbiauti Pirkėjui atliekant DI sistemos vertinimus, registravimą;
m) bendradarbiauti su Pirkėju, teikdamas paaiškinimus asmenims, kurių asmens duomenys yra naudojami, apie DI sistemos vaidmenį sprendimų priėmimo procedūroje ir pagrindinius priimto sprendimo elementus;
n) Sutarties vykdymo metu Tiekėjas privalo, Pirkėjui paprašius, teikti informaciją apie Paslaugų teikimo eigą;
o) užtikrinti, kad Sutarties sudarymo momentu ir visą jos galiojimo laikotarpį Tiekėjo darbuotojai turėtų reikiamą kvalifikaciją, reikalingą Sutartyje numatytiems įsipareigojimams vykdyti, o jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, kad Sutartį vykdys tik tokią teisę turintys asmenys;
p) Pirkėjui paprašius, informuoti apie Paslaugų teikimo eigą, nustatytų reikalavimų laikymąsi;
q) raštu įspėti Pirkėją, jeigu ne dėl savo kaltės negalės laiku suteikti Paslaugų.

3.1.4. Pirkėjas įsipareigoja:
a) Tiekėjo prašymu nedelsiant suteikti visą Sutarčiai vykdyti reikalingą informaciją ir (ar) duomenis bei prireikus atlikti DI sistemos poveikio duomenų apsaugai vertinimą, užtikrinti Tiekėjo prašomą prieigą prie informacijos, duomenų, įrangos ir suteikti jam kitą pagalbą, kai to reikia tinkamai įgyvendinti Sutartį;
b) priimti tinkamai suteiktas Paslaugas;
c) apmokėti už tinkamai suteiktas Paslaugas Sutartyje nustatyta tvarka ir terminais.

3.1.5. Tiekėjas, teikdamas SVP su DI sprendimu ir Subtitrų modulio bei Kalbėtojų atpažinimo funkcionalumo (modulio) techninės priežiūros Paslaugas, turi:
1. užtikrinti techninės priežiūros Paslaugų, nurodytų Techninės specifikacijos 6.2.21 papunktyje, teikimą; 
2. pagal atskirus Pirkėjo užsakymus atlikti pakeitimus, kuriuos sąlygojo SVP su DI sprendimu ir Subtitrų modulio bei Kalbėtojų atpažinimo funkcionalumo (modulio) veiklos sutrikimai ir kurie išaiškėjo teikiant techninės priežiūros Paslaugas;
3. visas Tiekėjo suteiktas techninės priežiūros paslaugas ir teikimo terminus fiksuoti Service Desk.

3.1.6. Tiekėjas, teikdamas Seimo posėdžių garso įrašymo, stenografavimo ir garso įrašų indeksavimo posistemio funkcionalumų modifikavimo Paslaugas, turi:
a) užtikrinti modifikavimo Paslaugų, nurodytų Techninės specifikacijos 6.2.20 papunktyje, teikimą;
b) Pirkėjui informavus apie naują poreikį, atlikti Pirkėjo poreikio analizę, raštu pateikti Pirkėjui darbo sąnaudų poreikį ir poreikio įgyvendinimo trukmę.

3.1.7. Pirkėjas yra esminės svarbos kibernetinio saugumo subjektas ir Tiekėjas, teikdamas Paslaugas, privalo laikytis kibernetinio saugumo reikalavimų, išvardintų, Kibernetinio saugumo reikalavimų apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ (toliau – Aprašas), užtikrinti programinės įrangos (jei taikoma) ir reikalingos infrastruktūros atitiktį kibernetinio sausumo reikalavimams bei:
a) nedelsiant informuoti Pirkėją apie Sutarties vykdymo metu pastebėtus visus didelius ir (ar) kitus incidentus, susijusius su DI sistema, neveikiančias arba netinkamai veikiančias saugos užtikrinimo priemones, informacijos saugumo reikalavimų nesilaikymą, nusikalstamos veikos požymius, saugumo spragas, pažeidžiamumą, kitus svarbius saugai įvykius, kai tik Tiekėjas sužino apie incidentą, ir pateikti Pirkėjui kibernetinio incidento tyrimo ataskaitą;
b) sudaryti sąlygas Pirkėjui arba jo įgaliotiems paslaugų teikėjams atlikti Tiekėjo atitikties Aprašui, auditą (įskaitant neplaninį);
c) užtikrinti spragų, keliančių riziką Pirkėjo tinklams ir informacinėms sistemoms, susijusiems su pagal Sutartį Paslaugų teikimu, valdymą;
d) užtikrinti DI sistemos atitiktį Dirbtinio intelekto akto 15 straipsnyje nustatytiems kibernetinio saugumo reikalavimams, įskaitant atsparumo leidimo neturinčių trečiųjų šalių bandymams pakeisti DI sistemos naudojimo paskirtį, išvedinius ar veikimo efektyvumą, pasinaudojant DI sistemos pažeidžiamumu;
e)  užtikrinti, kad naujos DI sistemos versijos tenkintų kibernetinės saugos reikalavimus;
f) užtikrinti, kad Tiekėjo specialistai išmanytų saugaus informacijos įrenginių ir sistemų naudojimo reikalavimus;
g) užtikrinti tinkamą konfidencialumo ir duomenų neatskleidimo įsipareigojimų įgyvendinimą.

3.1.8. Tiekėjas, teikdamas Paslaugas, privalo laikytis reikalavimų, susijusių su DI sistemos rizikų valdymu: 
a) Tiekėjas įsipareigoja, prieš pateikdamas Pirkėjui Paslaugų perdavimo-priėmimo aktą (SVP su DI sprendimu ir Subtitrų modulio), sukurti ir įdiegti DI sistemos rizikos valdymo sistemą, atitinkančią Dirbtinio intelekto akto 9 straipsnyje nustatytus reikalavimus. Rizikos valdymo sistema privalo būti dokumentuota ir prižiūrima (prireikus atnaujinta) Sutarties galiojimo laikotarpiu be papildomo apmokėjimo;
b) Pirkėjui paprašius, pateikti informaciją, būtiną, kad Pirkėjas, pasibaigus Sutarties galiojimui, galėtų pats prižiūrėti didelės rizikos DI sistemos rizikos valdymo sistemą;
c) sudaryti sąlygas Pirkėjui arba jo įgaliotiems paslaugų teikėjams Sutarties galiojimo metu atlikti DI sistemos patikrą (peržiūrėti algoritmo šaltinį ir (ar) testuoti jį naudojant demonstracinius duomenis).

	3.2. Pirkimo pavadinimas ir numeris
	Seimo posėdžių garso įrašymo, stenografavimo ir garso įrašų indeksavimo posistemio atnaujinimo, įdiegiant šnekos atpažinimo technologiją, paslaugos, pirkimo Nr. .... 

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma

	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminai, kai Paslaugos teikiamos etapais
	4.1. Tiekėjas įsipareigoja:
4.1.1. atlikti Pirkėjo poreikių analizę, parengti ir su Pirkėju suderinti Stenogramų valdymo programinės įrangos (toliau – SVP) darbų grafiką per 14 (keturiolika) kalendorinių dienų nuo Sutarties įsigaliojimo dienos;
4.1.2. parengti ir su Pirkėju suderinti suprojektuotos SVP su DI sprendimu ir Subtitrų modulio aprašymą per 40 (keturiasdešimt) kalendorinių dienų nuo Sutarties įsigaliojimo dienos;
4.1.3. įdiegti SVP su DI sprendimu ir Subtitrų modulį testinėje aplinkoje per 3 (tris) mėnesius nuo Sutarties įsigaliojimo dienos;
4.1.4. atlikti vidinius ir priėmimo SVP su DI sprendimu ir Subtitrų modulio testavimus, našumo ir greitaveikos testavimus, bandomąją eksploataciją per 7 (septynis) mėnesius nuo Sutarties įsigaliojimo dienos; 
4.1.5. įdiegti techninės specifikacijos reikalavimus atitinkančią SVP su DI sprendimu ir Subtitrų moduliu gamybinėje aplinkoje, suteikti su jų įdiegimu susijusias Paslaugas bei pateikti SVP su DI sprendimu ir Subtitrų modulio licencijas, atitinkančias Techninės specifikacijos 5.4.5.4 papunktyje nurodytus reikalavimus (neterminuotas), ir Techninės specifikacijos 6.2.18 punkto 1) papunktyje nurodytus dokumentus per 7 (septynis) mėnesius nuo Sutarties įsigaliojimo dienos;
4.1.6. įdiegti Techninės specifikacijos 6.2.8 papunktyje nurodytus reikalavimus atitinkantį Kalbėtojų atpažinimo funkcionalumą (modulį), suteikti su jo įdiegimu susijusias Paslaugas bei pateikti licencijas (jei taikoma), atitinkančias Techninės specifikacijos 5.4.5.4 papunktyje nurodytus reikalavimus (neterminuotas), ir Techninės specifikacijos 6.2.18 punkto 1) papunktyje nurodytus, esant poreikiui atnaujintus dokumentus per 9 (devynis) mėnesius nuo Pirkėjo užsakymo pateikimo dienos;
4.1.7. Pirkėjui pateikus užsakymą, su Pirkėju suderintu laiku Techninės specifikacijos 6.2.17 papunktyje nustatyta tvarka ir apimtimi be papildomo apmokėjimo apmokyti Pirkėjo darbuotojus naudotis DI sistema ir (ar) atskirais jos komponentais;
4.1.8. pagal Techninės specifikacijos 6.2.20 ir 6.2.21 papunkčių reikalavimus teikti SVP su DI sprendimu ir Subtitrų modulio bei Kalbėtojų atpažinimo funkcionalumo (modulio) techninės priežiūros ir Seimo posėdžių garso įrašymo, stenografavimo ir garso įrašų indeksavimo posistemio funkcionalumų modifikavimo Paslaugas per Pirkėjo užsakyme (-uose) nustatytą (-us) terminą (-us). Paslaugų perdavimo-priėmimo aktų pasirašymui ir trūkumams pašalinti taikomos Sutarties Specialiųjų sąlygų 4.2-4.6 papunkčiuose nurodytos sąlygos (išskyrus bandomąją eksploataciją) ir terminai.
4.2. Jeigu SVP su DI sprendimu ir Subtitrų modulio bei Kalbėtojų atpažinimo funkcionalumo (modulio) bandomosios (-ųjų) eksploatacijos (-ų) metu nenustatoma veikimo klaidų, neatitikimų Techninės specifikacijos reikalavimams, pasibaigus atitinkamai bandomajai eksploatacijai Tiekėjas pateikia Pirkėjui Paslaugų perdavimo-priėmimo aktą (-us) ir kitus eksploatacijai reikalingus dokumentus.
4.3. Tuo atveju, jei SVP su DI sprendimu ir Subtitrų modulis ir (ar) Kalbėtojų atpažinimo funkcionalumas (modulis) yra tinkami ir pateikti visi eksploatacijai reikalingi dokumentai, Pirkėjas priima SVP su DI sprendimu ir Subtitrų modulį ir (ar) Kalbėtojų atpažinimo funkcionalumą (modulį) ir pasirašo Paslaugų perdavimo-priėmimo aktą (-us) ne vėliau kaip per 10 (dešimt) darbo dienų nuo jo (-ų) gavimo dienos.
4.4. Tuo atveju, jei SVP su DI sprendimu ir (ar) Subtitrų modulis ir (ar) Kalbėtojų atpažinimo funkcionalumas (modulis) yra netinkami (nekokybiški, neatitinkantys Techninės specifikacijos reikalavimų), nustatyti trūkumai ir (ar) pateikti ne visi eksploatacijai reikalingi dokumentai, Pirkėjas per 10 (dešimt) darbo dienų nuo atitinkamo Paslaugų perdavimo-priėmimo akto (-ų) gavimo dienos raštu (elektroniniu paštu) informuoja apie šiuos trūkumus Tiekėją ir nurodo protingą terminą (ne trumpesnį kaip 5 (penkios) darbo dienos) jiems pašalinti (ištaisyti).
4.5. Jeigu per 10 (dešimt) darbo dienų Pirkėjas nepasirašo atitinkamo Paslaugų perdavimo-priėmimo akto (-ų) ir nenurodo trūkumų, kuriuos turėtų ištaisyti Tiekėjas, laikoma, kad SVP su DI sprendimu ir Subtitrų modulis ir (ar) Kalbėtojų atpažinimo funkcionalumas (modulis) yra tinkami ir priimti Pirkėjo ir kad atitinkamas Paslaugų perdavimo-priėmimo aktas yra pasirašytas paskutinę minėto 10 (dešimties) darbo dienų termino dieną.
4.6. SVP su DI sprendimu, Subtitrų modulio ir (ar) Kalbėtojų atpažinimo funkcionalumo (modulio) trūkumai (defektai/ klaidos), neatitikimai Techninei specifikacijai ir pan., dėl kurių Pirkėjas nepateikė pastabų priėmimo metu, šalinami garantinės priežiūros sąlygomis. 

	4.2. Paslaugų / jų dalies / etapo / periodo suteikimo termino pratęsimas
	Tiekėjas turi teisę į Paslaugų suteikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako, ir kurie sukelti ir priskirtini Pirkėjui (nesuteikiama informacija, nepateikiami duomenys, atsakymai, patvirtinimai, pateikiami nurodymai, turintys įtakos Paslaugų teikimo trukmei ar pan.) ar tretiesiems asmenims, ar kitų aplinkybių, kurių Tiekėjas negalėjo iš anksto numatyti (pasikeičia, panaikinami arba priimami nauji teisės aktai, turintys įtakos Sutartyje numatytų Paslaugų suteikimui ar pan.). 

Aplinkybės, kuriomis grindžiama būtinybė pratęsti Paslaugų suteikimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 5 (penkias) darbo dienas apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Sutarties specialiųjų sąlygų 4.1.5 ir 4.1.6 papunkčiuose nurodytų Paslaugų suteikimo terminai gali būti pratęsiami tik minėtų aplinkybių egzistavimo laikotarpiui, bet ne ilgesniam nei 2 (dviejų) mėnesių laikotarpiui.

	4.3. Užsakymų teikimo tvarka
	Apie naujai išaiškėjusį SVP su DI sprendimu ir Subtitrų modulio, Kalbėtojų atpažinimo funkcionalumo (modulio) techninės priežiūros Paslaugų ir (ar) Seimo posėdžių garso įrašymo, stenografavimo ir garso įrašų indeksavimo posistemio funkcionalumų modifikavimo Paslaugų poreikį, Pirkėjas Tiekėją informuoja raštu (el. paštu ir (ar) per Service Desk). Tiekėjas atlieka Pirkėjo poreikio analizę, raštu jam pateikia darbo sąnaudų poreikį ir poreikio įgyvendinimo trukmę. Pirkėjas Paslaugų užsakymą įgyvendinimui Tiekėjui pateikia raštu.

	4.4. Dėl minimalios Užsakymo vertės ar apimties
	Netaikoma

	4.5. Pateikiami dokumentai
	Turi būti pateikiami šie dokumentai: atitinkamas Paslaugų perdavimo-priėmimo aktas, Sąskaita, kiti reikalingi dokumentai ir licencijos, nurodyti Techninės specifikacijos 5.4.5.4 ir 6.2.18 papunkčiuose bei atitinkantys juose nustatytus reikalavimus. Tiekėjui nepateikus nurodytų dokumentų ir(ar) licencijų, laikoma, kad Paslaugos neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuotos kainos (SVP su DI sprendimu ir Subtitrų modulio bei Kalbėtojų atpažinimo funkcionalumo (modulio) įdiegimo Paslaugoms) ir fiksuoto įkainio (techninės priežiūros ir modifikavimo Paslaugoms) kainodara.

	5.2. Pradinės Sutarties vertė ir Sutarties kaina, kai taikoma fiksuotos kainos kainodara
	Pradinės Sutarties vertė yra (173 553,72) Eur (vienas tūkstantis septyni šimtai septyniasdešimt trys tūkstančiai penki šimtai penkiasdešimt trys eurai 72 ct) be PVM.
PVM sudaro (36 446,28) Eur (trisdešimt šeši tūkstančiai keturi šimtai keturiasdešimt šeši eurai 28 ct).
Sutarties kaina yra (210 000,00) Eur (du šimtai dešimt tūkstančių eurų 00 ct) su PVM.
Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui Tiekėjo pasiūlyme nurodytais įkainiais be PVM. Pirkėjas perka Paslaugas pagal poreikį Sutartyje (Kainų lentelėje) nurodytais įkainiais, neviršijant bendros Sutarties kainos. Sutartyje arba Kainų lentelėje atskirose eilutėse nurodyta techninės priežiūros ir posistemio modifikavimo Paslaugų apimtis gali būti keičiamas (didėti ar mažėti). Pirkėjas neįsipareigoja užsakyti ir nupirkti visų Techninėje specifikacijoje ir Kainų lentelėje nurodytų techninės priežiūros ir posistemio modifikavimo Paslaugų.

	5.3. Sutarties kainos / įkainių perskaičiavimas taikant peržiūros taisykles
	Sutarties kaina (kainos dalys) bus perskaičiuojama:
5.3.1. dėl PVM tarifo pasikeitimo;
5.3.2. netaikoma;
5.3.3. dėl kainų lygio pokyčio;
5.3.4. netaikoma.

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai, Sutarties kaina perskaičiuojama nekeičiant Paslaugų kainos be PVM.

Perskaičiavimas įforminamas Susitarimu ne vėliau kaip per 10 (dešimt) darbo dienų  nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota Sutarties kaina taikoma už tas Paslaugų dalis, kurios bus teikiamos nuo Susitarime nurodytos dienos.

	5.3.2. Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo
	Netaikoma

	5.3.3. Sutarties kainos / įkainių peržiūra dėl kainų lygio pokyčio
	5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties kainos (įkainių) peržiūrą (keitimą) ne anksčiau kaip po 6 (šešių) mėnesių nuo paskutinės pirkimo, kurio pagrindu sudaryta Sutartis, pasiūlymų pateikimo termino dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 punkte, viršija 5 procentus. Sutarties kainos (įkainių) peržiūra atliekama ne rečiau kaip kas 6 (šešių) mėnesiai.
5.3.3.2. Sutarties kaina (įkainiai) peržiūrima tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos (kainos dalių) peržiūra negali apimti laikotarpio, už kurį jau buvo atlikta peržiūra.
5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina (įkainiai) nėra perskaičiuojama dėl kainų lygio kilimo (gali būti mažinami, tačiau negali būti didinami).
5.3.3.4. Atlikdamos Sutarties kainos (įkainių) peržiūrą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą (įkainius), perskaičiuotą Pradinės Sutarties vertę.
5.3.3.6. Nauja Sutarties kaina (įkainiai)apskaičiuojama pagal žemiau pateiktą formulę:
, kur a – kaina (kainos dalis) (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina (įkainiai) (Eur be PVM)
k – pagal vartotojų kainų indeksą bendras „Vartojimo prekės ir paslaugos“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl kainos (įkainių) peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas.
Indpradžia – laikotarpio pradžios datos (mėnesio) vartojimo prekių ir paslaugų indeksas bendras „Vartojimo prekės ir paslaugos“. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
5.3.3.8. Šalis, siekianti Sutarties kainos (įkainių) peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per 5 (penkias) darbo dienas nuo Šalies pateikto tinkamo prašymo perskaičiuoti Sutarties kainą (įkainių) gavimo dienos.
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius
	Netaikoma

	5.4. Sutarties kainos / įkainių apskaičiavimas taikant kiekio (apimties) keitimo taisykles
	Pirkėjas numato galimybę įsigyti Sutartimi įsigyjamų Paslaugų sąraše nenurodytų, tačiau su pirkimo objektu susijusių Paslaugų (toliau – Nenumatytos paslaugos) neviršijant 10 (dešimt) proc. Pradinės Sutarties vertės (jos nedidinant).
Už Nenumatytas paslaugas bus apmokama ne didesnėmis nei Užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis. Nenumatytų paslaugų kaina su Pirkėju turi būti derinama iš anksto. Gavęs Tiekėjo pateiktas Nenumatytų paslaugų kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų paslaugų kainos atitinka rinkos kainas. Nustačius, kad Tiekėjo pasiūlytos Nenumatytų paslaugų kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti Nenumatytų paslaugų kainos iki rinkos kainos, Pirkėjas pasilieka teisę Nenumatytas paslaugas įsigyti atskiru pirkimu.

	5.5. Atsiskaitymo su Tiekėju terminas ir tvarka
	5.5.1. Už suteiktas Paslaugas/ jų rezultatą Pirkėjas Tiekėjui sumoka mokėjimo pavedimu per 30 (trisdešimt) kalendorinių dienų, Tiekėjui elektroniniu būdu, Sąskaitų administravimo bendrosios informacinės sistemos (toliau – SABIS) priemonėmis, pateikus Sąskaitą. 

5.5.2. Sąskaita suteiktoms Paslaugoms, nurodytoms Sutarties Specialiųjų sąlygų 4.1.5 papunktyje, išrašoma tik po to, kai abi Sutarties Šalys pasirašo atitinkamą Paslaugų perdavimo-priėmimo aktą:
a) 20 (dvidešimt) procentų nuo šių Paslaugų kainos Sutarties Šalims pasirašius Paslaugų, nurodytų Sutarties Specialiųjų sąlygų 4.1.2 papunktyje, perdavimo-priėmimo aktą;
b) 80 (aštuoniasdešimt) procentų nuo šių Paslaugos kainos Sutarties Šalims pasirašius Paslaugų, nurodytų Sutarties Specialiųjų sąlygų 4.1.5 papunktyje, perdavimo-priėmimo aktą.

5.5.3. Sąskaita suteiktoms Paslaugoms, nurodytoms Sutarties Specialiųjų sąlygų 4.1.6 papunktyje, pateikiama Tiekėjui įvykdžius užsakymą ir mokama Kainų lentelėje nurodyta šių Paslaugų kaina, Sutarties Šalims pasirašius atitinkamų užsakytų Paslaugų perdavimo-priėmimo aktą.

5.5.4. Sąskaita suteiktoms SVP su DI sprendimu ir Subtitrų modulio, Kalbėtojų atpažinimo funkcionalumo (modulio) techninės priežiūros Paslaugoms ir (ar) Seimo posėdžių garso įrašymo, stenografavimo ir garso įrašų indeksavimo posistemio funkcionalumų modifikavimo Paslaugoms pateikiama Tiekėjui įvykdžius užsakymą ir mokama už konkrečią Paslaugų apimtį pagal nustatytus įkainius Sutarties Šalims pasirašius atitinkamų Paslaugų perdavimo-priėmimo aktą.

5.5.5. Į Paslaugų/ jų rezultatų kainas yra įskaičiuoti visi mokesčiai ir tiekėjo išlaidos (analizės, diegimo, testavimo, dokumentacijos rengimo, licencijų ir sertifikatų/ leidimų ir kitų dokumentų, reikalingų Techninėje specifikacijoje nurodytoms savybėms bei funkcionalumui užtikrinti, mokymų, techninės priežiūros, modifikavimo bei garantinės priežiūros paslaugų), taip pat kitos su pirkimo objektu susijusios išlaidos bei kiti galimi mokėjimai, reikalingi tinkamam pirkimo sutarties įvykdymui, įskaitant PVM sąskaitų pateikimą informacinės sistemos SABIS priemonėmis. Kainoms įtakos negali turėti terminų pažeidimas, darbo užmokesčio ir kitų panašių išlaidų išaugimas. 

	5.6. Avansas
	Netaikoma

	5.7. Avanso užtikrinimas
	Netaikoma

	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Įdiegtiems SVP su DI sprendimu ir Subtitrų moduliui bei Kalbėtojų atpažinimo funkcionalumui (moduliui) turi būti suteikiamas 24 (dvidešimt keturių) mėnesių garantinis laikotarpis, pradedant skaičiuoti nuo atitinkamo Paslaugų perdavimo–priėmimo akto (-ų) pasirašymo.

Garantinės priežiūros paslaugos teikiamos pagal Sutartyje ir Techninės specifikacijos 6.2.19 papunktyje nustatytus reikalavimus.

	6.2. Terminas Paslaugų trūkumams pašalinti
	Paslaugų trūkumai šalinami per Pirkėjo nurodytą protingą terminą (ne trumpesnį kaip 5 (penkios) darbo dienos jiems pašalinti (ištaisyti).

	6.3. Kokybinių kriterijų įgyvendinimo ir tikrinimo tvarka
	Tiekėjas turi įrodyti Pirkėjui, kad tinkamai įgyvendina Kokybinius kriterijus, t. y. kriterijus, už kuriuos Konkurso pasiūlymo vertinimo metu gavo ekonominio naudingumo balų.

Sutarties vykdymo metu kas ketvirtį atrankos būdu bus vertinama įvairaus sudėtingumo posėdžių ištraukų šnekos atpažinimo, kalbėtojų atskyrimo ir kalbėtojų atpažinimo kokybė bei apskaičiuojamas gautų rodiklių vidurkis, procentas.

	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.

arba

Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda);
Pirmo pareikalavimo banko garantija;
Draudimo bendrovės laidavimo draudimu;
Kitais Lietuvos Respublikos civiliniame kodekse ir (ar) Sutartyje nurodytais prievolių įvykdymo užtikrinimo būdais.

	8.2 Sutarties įvykdymo užtikrinimo galiojimo terminas
	Sutarties įvykdymo užtikrinimo galiojimo terminas turi būti ne trumpesnis nei Tiekėjo prievolių įvykdymo terminas 7 (septyni) mėnesiai nuo Sutarties įsigaliojimo dienos.

	8.3. Sutarties įvykdymo užtikrinimo pateikimas
	Tiekėjas ne vėliau kaip per 10 (dešimt) darbo dienų nuo Sutarties pasirašymo dienos turi pateikti Pirkėjui 20 000,00 Eur pirmo pareikalavimo banko garantiją arba draudimo bendrovės laidavimo draudimo raštą, atitinkančius Bendrųjų sąlygų 10 skyriaus reikalavimus. Esant poreikiui, gavus Tiekėjo prašymą, šis terminas gali būti pratęstas Šalių suderintam terminui.

	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	9.1.1. Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dviejų šimtųjų) procento dydžio delspinigius nuo neapmokėtos sumos be PVM už kiekvieną vėlavimo dieną.

9.1.2. Pirkėjas privalo sumokėti Tiekėjui netesybas per 30 (trisdešimt) dienų nuo Tiekėjo pareikalavimo.

	9.2. Tiekėjui taikomos netesybos
	9.2.1. Jeigu Tiekėjas vėluoja suteikti Paslaugas arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui per pirmas 10 (dešimt) darbo dienų skaičiuoja 0,02 (dviejų šimtųjų) procento dydžio delspinigius už kiekvieną uždelstą dieną, o vėliau – 1 (vieno) procento dydžio delspinigius nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.

9.2.2. Jeigu Tiekėjas nesilaiko SVP su DI sprendimu ir Subtitrų modulio ir (ar) Kalbėtojų atpažinimo funkcionalumo (modulio) sutrikimų pašalinimo terminų, nurodytų Techninės specifikacijos 6.19 ir 6.2.21 papunkčiuose, skaičiuojami delspinigiai:
a.	kritinio sutrikimo atveju – 30,00 Eur (trisdešimt eurų 00 ct) už kiekvieną pavėluotą darbo valandą;
b.	nekritinio sutrikimo atvejui – 15,00 Eur (penkiolika eurų 00 ct) už kiekvieną pavėluotą darbo dieną.

9.2.3. Jeigu Techninės specifikacijos 6.2.5, 6.2.7 ir (ar) 6.2.8 papunkčiuose nustatyti Paslaugų/ jų rezultatų rodikliai per kiekvienus Sutarties galiojimo metus nepagerėja 1 (vienu) procentu, taikoma 500,00 Eur (penkių šimtų eurų 00 ct) bauda už kiekvieno nustatyto pažeidimo atvejį (kiekvienam funkcionalumui atskirai).

9.2.4. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos kainos be PVM.

9.2.5. Tiekėjas privalo sumokėti Pirkėjui netesybas per 10 (dešimt) darbo dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 10 (dešimties) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.

9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 5 (penkių) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	5 000,00 Eur (penkių tūkstančių eurų 00 ct) bauda, taikoma už kiekvieną pažeidimo atvejį.

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Netaikoma

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Tiekėjas, pagal Sutartį gautus dokumentus, duomenis ar kitą informaciją  atskleidęs tretiesiems asmenims, įskaitant šių dokumentų, duomenų, informacijos paviešinimą, panaudojimą ar kitokį atskleidimą DI sprendimuose (išskyrus atvejus, kai DI naudojamas tik Tiekėjo vidinėje uždaroje sistemoje, o pagal Sutartį Tiekėjo gauti dokumentai, duomenys, kita informacija negali būti nenaudojami apmokyti DI, neperduodami, neperkeliami ir kitais būdais netampa prieinami trečiosioms šalims, išorinėms sistemoms) be rašytinio Pirkėjo sutikimo (išskyrus teisės aktuose nustatytas išimtis), moka 100,00 Eur (vieno šimto eurų 00 ct) dydžio baudą už kiekvieną atvejį.

Kitą pažeidimą padariusi Šalis moka 200,00 Eur (dviejų šimtų eurų 00 ct) bauda, taikoma už kiekvieną pažeidimo atvejį.

	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	2 000,00 Eur (dviejų tūkstančių eurų 00 ct) bauda, taikoma už kiekvieną Sutarties specialiųjų sąlygų 6.3 punkte nustatyto reikalavimo pažeidimo nustatymo atvejį. 

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	2 000,00 Eur (dviejų tūkstančių eurų 00 ct) bauda, taikoma už kiekvieną pažeidimo atvejį.

	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	100,00 Eur (vienas šimto eurų 00 ct) dydžio baudą už kiekvieną atvejį.

	9.10. Kitos netesybos
	Tiekėjas, pažeidęs asmens duomenų tvarkymo reikalavimus, moka 100,00 Eur (vieno šimto eurų 00 ct) dydžio baudą už kiekvieną atvejį.

	10. ESMINĖS SUTARTIES SĄLYGOS

	10.1. Esminės Sutarties sąlygos
	10.1. SVP su DI sprendimu ir Subtitrų modulio, Kalbėtojų atpažinimo funkcionalumo įdiegimo gamybinėje aplinkoje, modifikavimo, techninės priežiūros ir garantinės priežiūros metu sutrikimų šalinimo terminai. 

10.2. Techninės specifikacijos 6.2.5, 6.2.7 ir (ar) 6.2.8 papunkčiuose nustatytų Paslaugų/ jų rezultatų rodiklių kasmetinis pagerinimas.

10.3. Su DI sistema susijusių rizikų ir kibernetinės saugos netinkamas valdymas, konfidencialumo ir (ar) BDAR reikalavimų nesilaikymas ir dėl to kyla duomenų nutekėjimo, neleistino pasiekiamumo ar kita didelė rizika.

10.4. Tiekėjo atsisakymas bendradarbiauti Pirkėjui atliekant DI sistemos vertinimus, registravimą, teikiant paaiškinimus asmenims, kurių asmens duomenys yra naudojami, sprendžiant integracijos, testavimo ir (ar) DI sistemos veikimo užtikrinimo klausimus.

	10.2. Dideli arba nuolatiniai esminės Sutarties sąlygos vykdymo trūkumai
	Atvejai, kuomet yra laikoma, kad esminė Sutarties sąlyga vykdoma su dideliais arba nuolatiniais trūkumais:
1) Tiekėjo uždelsimas suteikti Sutarties Specialiųjų sąlygų 4.1.5 ir (ar) 4.1.6 papunktyje nurodytas Paslaugas ilgiau kaip 10 (dešimt) darbo dienų;
2) Tiekėjo uždelsimas suteikti Seimo posėdžių garso įrašymo; stenografavimo ir garso įrašų indeksavimo posistemio funkcionalumų modifikavimo Paslaugas ilgiau kaip 10 (dešimt) darbo dienų;
3) Tiekėjo uždelsimas pašalinti Sutarties Specialiųjų sąlygų 6.2.19 ir (ar) 6.2.21 papunkčiuose nurodytus kritinius sutrikimus ilgiau kaip 8 (aštuonias) darbo valandas, nekritinius sutrikimus - ilgiau kaip 5 (penkias) darbo dienas;
4) Techninės specifikacijos 6.2.5, 6.2.7 ir (ar) 6.2.8 papunkčiuose nustatytų Paslaugų/ jų rezultatų rodiklių reikšmės per 2 (dvejus) metus nuo įdiegimo nepagerėja;
5) duomenų nutekėjimo, neleistino pasiekiamumo ir (ar) kitas didelės rizikos atvejis (-ai) Tiekėjui netinkamai valdant su DI sistema susijusias rizikas, neužtikrinant kibernetinės saugos, konfidencialumo ir (ar) BDAR reikalavimų nesilaikymas;
6) dėl Tiekėjo atsisakymo bendradarbiauti Pirkėjas negali įvykdyti teisės aktuose nustatytų įpareigojimų, susijusių su DI sistemų vertinimų atlikimu, registravimu ir pan.
[bookmark: _GoBack]

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta, kai (pirma) ją pasirašo abi Šalys, ir (antra) pateikiamas Sutarties įvykdymo užtikrinimas.
Sutartis galioja 24 (dvidešimt keturis) mėnesius.

	11.2. Sutarties galiojimo termino pratęsimas
	Pirkimo sutartis automatiškai pratęsiama 12-os mėnesių laikotarpiui, jeigu nei viena iš Šalių prieš 30 (trisdešimt) dienų iki Sutarties galiojimo pabaigos raštu nepareiškia noro jos nepratęsti, jeigu yra išlikęs poreikis ir esant šiai (šioms) aplinkybėms:
11.2.1. Pirkėjas neišpirko Paslaugų pagal Sutartį ir nėra išnaudota Sutarties kaina;
11.2.2. Paslaugoms skiriamas finansavimas einamiesiems kalendoriniams metams;
11.2.3. Paslaugos suteiktos be trūkumų;
11.2.4. Tiekėjas visą Sutarties vykdymo laikotarpį laikėsi Tiekėjo pasiūlyme nurodytų įsipareigojimų dėl Kokybinių kriterijų.

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka.

Pirkėjas, nesikreipdamas į teismą ir nemokėdamas netesybų, gali vienašališkai nutraukti Sutartį, įspėjęs Tiekėją prieš 1 (vieną) mėnesį, vadovaudamasis Lietuvos Respublikos civilinio kodekso CK 6.721 straipsnio 1 dalimi.

	12.2. Esminiai Sutarties pažeidimai
	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą (įkainius);
12.2.2. Tiekėjas iš esmės pažeidžia savo sutartinius įsipareigojimus ir nepradeda jų tinkamai vykdyti per pagrįstą laiką, nepaisydamas Pirkėjo raštu pateikto įspėjimo;
12.2.3. Paslaugų kokybė neatitinka Sutarties reikalavimų ir per Sutartyje nustatytą (-us) terminą (-us) Tiekėjas nepašalina Pirkėjo nurodytų trūkumų;
12.2.4. jeigu Tiekėjas vėluoja suteikti Sutarties Specialiųjų sąlygų 4.1.5 ir (ar) 4.1.6 papunktyje nurodytas Paslaugas daugiau nei 30 (trisdešimt) darbo dienų nuo Sutartyje nustatyto Paslaugų suteikimo termino;
12.2.5. Tiekėjas vėluoja pašalinti Sutarties Specialiųjų sąlygų 6.2.19 ir (ar) 6.2.21 papunkčiuose nurodytus kritinius sutrikimus ilgiau kaip 2 (dvi) darbo dienas, nekritinius sutrikimus - ilgiau kaip 10 (dešimt) darbo dienų;
12.2.6. Tiekėjas vėluoja suteikti SVP su DI sprendimu ir Subtitrų modulio bei Kalbėtojų atpažinimo funkcionalumo (modulio) techninės priežiūros ir Seimo posėdžių garso įrašymo, stenografavimo ir garso įrašų indeksavimo posistemio funkcionalumų modifikavimo Paslaugas ilgiau kaip 20 (dvidešimt) darbo dienų;
12.2.7. jeigu Tiekėjas pažeidžia Paslaugų suteikimo terminus ir priskaičiuotų netesybų už vėlavimą ir (ar) baudų suma viršija 10 (dešimt) procentų nuo Pradinės sutarties vertės;
12.2.8. jeigu Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) teisės aktuose nustatytų reikalavimų;
12.2.9. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriami ekonominio naudingumo balai, t. y. per 6 (šešis) mėnesius nuo Sutarties įsigaliojimo nepasiekia vertinimo metu nustatytos (o jeigu vertinimo metu nebuvo privalomų rodiklių – Techninėje specifikacijoje nustatytos reikšmės) ir Tiekėjas per 10 (dešimt) darbo dienų nuo Pirkėjo pateiktos pretenzijos neištaiso pažeidimų; 
12.2.10. jeigu Tiekėjas nepateikia Sutarties įvykdymo užtikrinimo pratęsimo ilgiau kaip 30 (trisdešimt) dienų nuo galiojančio Sutarties įvykdymo užtikrinimo termino pabaigos Bendrosiose sąlygose nustatyta tvarka (išskyrus pirminį Sutarties įvykdymo užtikrinimą);
12.2.11. jeigu Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
12.2.12. jeigu Sutarties vykdymo metu paaiškėja, kad Tiekėjas ar jo teikiamos Paslaugos nėra patikimi ir kelia pavojų nacionaliniam saugumui;
12.2.13. jeigu Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad pirkimo sutartis (jo pakeitimas) laikomas keliančiu riziką ar neatitinka nacionalinio saugumo interesų;
12.2.14. jeigu Tiekėjas 2 (du) kartus pažeidžia esminę Sutarties sąlygą;
12.2.15. jeigu Tiekėjas padaro kitą Specialiųjų sąlygų 12.2.1-12.2.14 papunkčiuose nenurodytą Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Pirkėjo pretenziją, per pretenzijoje nurodytą terminą neištaiso pažeidimo;
12.2.14. jeigu Pirkėjas ne dėl Tiekėjo kaltės arba nenugalimos jėgos aplinkybių vėluoja atlikti mokėjimą arba vykdyti kitą sutartinį įsipareigojimą daugiau kaip 30 (trisdešimt) dienų ir jeigu Tiekėjas apie vėlavimą bent kartą raštu pranešė Pirkėjui.

	13. APLINKOS APSAUGOS IR SOCIALINIAI KRITERIJAI

	13.1. Su perkamomis paslaugomis susiję aplinkos apsaugos kriterijai 
	Atliekamas žaliasis pirkimas, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 papunkčiu, t. y. perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

	13.2. Su perkamomis Paslaugomis susiję socialiniai kriterijai
	Netaikoma

	14. BENDRŲJŲ SĄLYGŲ PAKEITIMAI IR PAPILDYMAI

	14.1.
	Šalys susitaria papildyti Sutarties Bendrąsias sąlygas nurodytais punktais, tačiau kitų punktų numeracijos nekeisti: 
13.6. Konfidencialia informacija laikoma bet kokia Pirkėjo pateikta ar Tiekėjo vykdant Sutartį sužinota informacija, nepriklausomai nuo jos pateikimo (gavimo) formos, įskaitant bet neapsiribojant: 
13.6.1. 	informacija, susijusi su Pirkėjo technine ir programine informacinių technologijų infrastruktūra; 
13.6.2. 	prisijungimo vardai, slaptažodžiai;
13.6.3. 	duomenys, asmens duomenys, elektroniniai dokumentai: duomenų bazės, jų struktūros, duomenų failai ir kt., archyvuota informacija ar kiti dokumentai, parengti Pirkėjo ar jo darbuotojų, kuriuose yra su Pirkėjo ir Seimo veikla susijusios informacijos ar kurie yra parengti remiantis aukščiau minėta informacija.
13.7. Tiekėjas įsipareigoja:
13.7.1. 	naudotis konfidencialia informacija tik sutartinių įsipareigojimų vykdymo tikslais;
13.7.2. 	neatskleisti, neperduoti ir kitais būdais neperleisti konfidencialios informacijos jokiems tretiesiems asmenims, įskaitant naudojamas bet kokias priemones ir (ar) laikmenas Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio Pirkėjo sutikimo;
13.7.3. 	jei Tiekėjui kiltų neaiškumas, ar jo turima informacija laikytina konfidencialia, jis turi nedelsdamas kreiptis į Pirkėją, prašydamas paaiškinti, ar Sutarties tikslais tokia informacija yra konfidenciali. Iki išaiškinimo dėl informacijos konfidencialumo gavimo iš Pirkėjo, Tiekėjas tokią informaciją įsipareigoja laikyti konfidencialia ir taikyti jai Sutarties nustatytą konfidencialiai informacijai taikomą režimą;
13.7.4. 	užtikrinti konfidencialios informacijos apsaugą;
13.7.5. 	visais atvejais pranešti Pirkėjui apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas; taip pat Pirkėją nedelsiant informuoti apie aukščiau nurodytų nesklandumų pašalinimą;
13.8. Tiekėjo paskirti asmenys (specialistai), bet kokia forma dalyvausiantys vykdant Sutartį, prieš pradėdami teikti Paslaugas, privalo pasirašyti konfidencialumo pasižadėjimus (Sutarties 4 priedas), kuriuos Tiekėjas nedelsiant pateikia Pirkėjui.
13.9. Šalių įsipareigojimai saugoti konfidencialią informaciją galioja neterminuotai.

	14.2. 
	Šalys susitaria pakeisti nurodytą Bendrųjų sąlygų 14 skyrių ir išdėstyti jį nauja redakcija:

14. ASMENS DUOMENŲ APSAUGA

14.1. Tiekėjas užtikrina, kad jo pasitelkti asmenys, bet kokia forma dalyvausiantys vykdant Sutartį, laikysis teisės aktuose numatytų asmens duomenų teisinės apsaugos reikalavimų, elektroninės informacijos saugos reikalavimų ir įsipareigos saugoti asmens duomenų paslaptis perėjus dirbti į kitas pareigas arba pasibaigus darbo ar sutartiniams santykiams.
14.2. Vykdydamos Sutartį, Šalys, kaip duomenų valdytojos, vadovaudamosi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Sutarties vykdymo tikslu gali tvarkyti viena kitos darbuotojų, subtiekėjų darbuotojų (jeigu subtiekėjai bus pasitelkiami) ir kitų fizinių asmenų, pasitelktų pirkimo sutarčiai vykdyti, (toliau – Duomenų subjektai) asmens duomenis, būtinus pagal viešųjų pirkimų ir civilinius teisinius santykius reglamentuojančių teisės aktų reikalavimus (vardas, pavardė; kontaktiniai duomenys (darbo telefono numeris, darbo elektroninis paštas, darbovietės adresas); užimamos pareigos; įgaliojimų (atstovavimo) duomenys; su kvalifikacija susiję duomenys; šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu).
14.3. Šalys asmens duomenis saugo ne ilgiau nei 10 (dešimt) metų (pasibaigus Sutarčiai). Nebereikalingi asmens duomenys sunaikinami.
14.4. Šalys Sutarties pagrindu tvarkomus asmens duomenis turi teisę teikti Viešųjų pirkimų tarnybai, Centrinei viešųjų pirkimų informacinei sistemai, teismams, kitoms valstybės institucijoms, antstoliams ir kitiems duomenų gavėjams, turintiems teisę asmens duomenis gauti iš Sutarties Šalių. 
14.5. Duomenų subjektai turi teisę susipažinti su Sutarties pagrindu tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, tuo atveju, kai duomenys tvarkomi esant Sutarties Šalies teisėtam interesui – teisę nesutikti, kad duomenys būtų tvarkomi, teisę į duomenų perkeliamumą. Jeigu duomenys tvarkomi pažeidžiant teisės aktų reikalavimus – pateikti skundą kompetentingai priežiūros institucijai.
14.6. Šalis, prieš perduodama asmens duomenis kitai Šaliai Sutarties sudarymo ir (ar) vykdymo tikslu, įsipareigoja apie tai informuoti fizinius asmenis, kurių asmens duomenys bus perduodami.
14.7. Sutarties tinkamam vykdymui užtikrinti teikiant Paslaugas, be Sutarties Specialiųjų sąlygų 14.2 punkte nurodytų duomenų, Pirkėjas teikia Tiekėjui TAIS tvarkomus asmens duomenis, kuriuos Tiekėjas tvarko, kaip duomenų tvarkytojas, laikydamasis Reglamento (ES) 2016/679 reikalavimų ir kitų teisės aktų, reglamentuojančių asmens duomenų apsaugą bei Asmens duomenų tvarkymo sąlygų (Sutarties 5 priedas) nuostatų.

	14.3. 
	Šalys susitaria pakeisti nurodytą Bendrųjų sąlygų skyrių ir išdėstyti jį nauja redakcija: 
15. INTELEKTINĖ NUOSAVYBĖ

15.1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė (Pirkėjui suteikiamos išimtinės teisės), pereinanti Pirkėjui nuo Paslaugų perdavimo–priėmimo akto pasirašymo be papildomo apmokėjimo ir be jokių apribojimų (galioja neribotoje teritorijoje neribotą laiką), kurią Pirkėjas gali naudoti, atgaminti, išleisti, versti, perdirbti, publikuoti, viešai rodyti, perleisti, perduoti be atskiro Tiekėjo (Tiekėjo autoriaus) sutikimo tretiesiems asmenims, jei Specialiosiose sąlygose nenumatyta kitaip ar intelektinės nuosavybės teisės negali būti perduodamos nuosavybės teise (suteikiamos išimtinės teisės) dėl Paslaugų pobūdžio ir (ar) išimtinių teisių, patentų ir kt. Jei intelektinės nuosavybės teisės negali būti perduodamos nuosavybės teise (suteikiamos išimtinės teisės) dėl Paslaugų pobūdžio ir (ar) išimtinių teisių, patentų ir kt., Tiekėjas apie tai informuoja Pirkėją iki Paslaugų perdavimo–priėmimo akto pasirašymo.
15.2. Teikėjas užtikrina, kad Sutarties vykdymui nenaudojami intelektinės nuosavybės teisės saugomi objektai, į kuriuos Teikėjas neturi reikiamų teisių, ir kad perduodant Pirkėjui paslaugų rezultatą ir su juo susijusios teises, įgytas vykdant Sutartį, įskaitant intelektinės nuosavybės teises, nepažeidžiamos trečiųjų asmenų teisės ir Lietuvos Respublikoje galiojančių teisės aktų reikalavimai.
15.3. Tiekėjas įsipareigoja atlyginti nuostolius Pirkėjui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, išskyrus atvejus, kai toks pažeidimas atsiranda dėl Pirkėjo kaltės.
15.4. Lietuvos Respublikos Seimo logotipas gali būti naudojamas tik Lietuvos Respublikos Seimo kanceliarijos nustatyta tvarka. Tiekėjas taip pat neturi teisės be išankstinio rašytinio Pirkėjo sutikimo naudoti Pirkėjo (Pirkėjo teisėtai naudojamų) ir Lietuvos Respublikos Seimo simbolių, pavadinimo ir ženklų reklamoje, rinkodaroje, bei naudoti kitus intelektinės veiklos rezultatus, kuriuos sukūrė Pirkėjas ir (ar) kurių nuosavybė (išimtinės teisės) priklauso Pirkėjui. Pažeidus reikalavimą, Tiekėjui taikoma Specialiosiose sąlygose nurodyta bauda.
15.5. Tiekėjas neturi teisės keisti, koreguoti, šalinti ar kitaip modifikuoti Pirkėjo perduotų duomenų turinio, išskyrus atvejus, kai tai yra būtina DI sistemos (posistemio) techniniam veikimui ir yra aiškiai suderinta su Pirkėju raštu.
15.6. Tiekėjas neįgyja jokių nuosavybės, autorinių ar kitų intelektinės nuosavybės teisių į Pirkėjo jam perduotus duomenis. Visi duomenys, įskaitant jų turinį ir struktūrą, lieka išimtinė Pirkėjo nuosavybė.

